સારાંશ માટે દસ્તાવેજ: સૈન્યે દાવો કર્યો હતો કે આ વ્યક્તિઓ સુરક્ષાદળો પર હુમલા કરવાની યોજના બનાવી રહી હતી. પરંતુ મૃતક યુવાનોના પરિવારજનો આ ઍન્કાઉન્ટરને બનાવટી ગણાવી રહ્યા છે.

પરિવારના સભ્યો કહે છે કે તેમનાં બાળકોને આંતકવાદ સાથે કોઈ લેવાદેવા નહોતી અને તેઓ સાધારણ નાગિરક હતા. જમ્મુ-કાશ્મીર પોલીસના DIG દિલબાગ સિંહે સૈન્યના દાવાને ફગાવી દીધો નથી પરંતુ તેમને યુવાનોના પરિવારજનોની માગ પર તપાસ કરવાનો ભરોસો આપ્યો છે.

આ તરફ સૈન્યના જનરલ ઑફિસર કમાન્ડિંગ મેજર જનરલ એચ. એસ. સાહીએ બુધવારે એક પ્રેસ-કૉન્ફરન્સમાં જણાવ્યું કે શ્રીનગરના હોકરસર વિસ્તારમાં આવેલ એક મકાનની અંદર થયેલા ઍન્કાઉન્ટરમાં ત્રણ આંતકવાદીઓ માર્યા ગયા છે.

જનરલ એચ. એસ. સાહીએ જણાવ્યું કે માર્યા ગયેલા ઉગ્રવાદીઓને શરણાગતિ સ્વીકારવા માટે કહેવામાં આવ્યું હતું, પરંતુ તેઓ આ માટે તૈયાર ન થયા અને ઓચિંતા સુરક્ષાદળો પર ગોળી ચલાવવા લાગ્યા, જે બાદ ઍન્કાઉન્ટર શરૂ થઈ ગયું.

પરિવારના સભ્યો કહે છે કે સેના જે દાવા કરી રહી છે, તે ખોટા છે અને તેમને તેમનાં બાળકોના મૃતદેહ પણ સોંપવામાં આવ્યા નથી અને ઘરથી દૂર દફનાવી દેવામાં આવ્યા છે. ગયા વર્ષે જુલાઈ મહિનામાં શોપિંયામાં સૈન્યે એક ઍન્કાઉન્ટરમાં ત્રણ ઉગ્રવાદીઓને ઠાર મારવાનો દાવો કર્યો હતો. પાછળથી ખબર પડી કે ત્રણેય રાજોરીના મજૂર હતા.

થોડા દિવસ પહેલાં જ પોલીસે સેનાના એક કૅપ્ટન સામે આ મામલામાં એક ચાર્જશીટ પણ દાખલ કરી છે.

ગમગીન માહોલ

શોપિયાં જિલ્લાના તુરકાવંગમમાં ઝુબૈર અહેમદના ઘરમાં પ્રવેશતાં જ ત્યાં મોટી સંખ્યામાં મહિલાઓ એકત્રિત થયેલી જોવા મળે છે અને એક ખૂણામાં, ઝુબૈરનાં માતા ચોધાર આસુંએ રડી રહ્યાં છે.

રડતાં-રડતાં ઝુબૈરનાં માતા સારા બેગમ કહે છે, "તે દિવસે સવારે મેં તેના માટે ભોજન પીરસ્યું હતું. તે બાદ મને ખબર નથી કે કોણ તેને લઈ ગયું? તે ન તો ઉગ્રવાદીઓ સાથે હતો અને ના તો તેમની સાથે કોઈ સંબંધ હતો."

"બીજા દિવસે ખબર પડી કે તે શહીદ થઈ ગયો છે. તે એક સામાન્ય નાગરિક હતો. તેની બહેનો ખૂબ પરેશાન છે. તેઓ ભાઈનો ચહેરો જોવા માગે છે. તેને જ્યાં દફનાવવામાં આવ્યો છે ત્યાં પણ ચહેરો બતાવવામાં આવ્યો નહોતો."

ગયા બુધવારે સેનાએ શ્રીનગરના હોકરસર વિસ્તારમાં થયેલા એક ઍન્કાઉન્ટરમાં ત્રણ આંતકવાદીઓને ઠાર મારવાનો દાવો કર્યો હતો. સારા બેગમના પુત્ર ઝુબૈર અહેમદ લોન પણ આ વિવાદાસ્પદ ઍન્કાઉન્ટરમાં માર્યા ગયા હતા.

ઍન્કાઉન્ટર બાદ મૃતક યુવકોના પરિવારના સભ્યોએ શ્રીનગરમાં દેખાવો કર્યા હતા અને...\nદસ્તાવેજની સમાન ભાષામાં સારાંશ:
ભારતપ્રશાસિત કાશ્મીરના શ્રીનગરમાં થોડા દિવસ પહેલાં સૈન્યે દાવો કર્યો હતો કે એક ઍન્કાઉન્ટરમાં તેમના હાથે ત્રણ ઉગ્રવાદીઓ માર્યા ગયા છે.